钦定古今图书集成/明伦汇编/氏族典/第392卷 > 李参
## 钦定古今图书集成/明伦汇编/氏族典/第392卷 > 李参

按《宋史李参传》：“参字清臣，郓州须城人。以荫知盐山
县，通判定州，知荆门军，历知兴元府，淮南、京西、陕西
转运使。部多戍兵，苦食少，参审订其阙，令民自隐，度
麦粟之赢，先贷以钱，俟谷熟还之官，号青苗钱。经数
年廪有羡粮。熙宁青苗法盖萌于此。召为盐铁副使，
以右谏议大夫为河北都转运使，移河东，知荆南。嘉”
祐七年，召为群牧使。治平初，加集贤院学士、知瀛州。
再迁枢密直学士、知秦州。阅岁未尝以边事闻。英宗
遣使问故，对曰：“将在边，期无事而已，不敢妄以寇贻
主忧。”以疾解边任，判西京御史台，起知曹、濮二州，卒。